Jack Ma
Jack Ma alizaliwa kwa jina la Ma Yun huko Hangzhou, Zhejiang mnamo Septemba 10, 1964. Alianza kupenda Kiingereza tangu akiwa kijana mdogo na akaanza kufanya mazoezi na wazungumzaji wa Kiingereza katika hoteli ya Hangzhou International. Babu yake alifanya kazi kama mlinzi wakati wa vita vya pili vya China na Japan. Akiwa na umri wa miaka 12,alinunua redio ndogo na akaanza kusikiliza vituo vya redio vya Kiingereza kila siku. Kwa miaka tisa, alikuwa akiendesha baiskeli katika ziara za watalii katika eneo hilo na kufanya mazoezi ya Kiingereza. Akawa rafiki wa mmoja wa watalii hao, ambaye alimwita "Jack" kwa sababu aliona ni vigumu kutamka jina lake la Kichina.